তামাকজাত পণ্যে সম্পূর্ণ নিষেধাজ্ঞা জারি ওড়িশা সরকারের!

ওয়েব ডেস্ক : বড় সিদ্ধান্ত নিল ওড়িশার (Odisha) বিজেপি (BJP) শাসিত সরকার। গুটখা ও তামাক ও তামাকজাত যাবতীয় পণ্যের (Tobacco products) উপর জারি করা হল নিষেধাজ্ঞা। তবে অন্যন্য তামাকজাত পণ্যকে নিষিদ্ধ করলেও, বিড়ি এবং সিগারেটকে এর আওতায় আনা হয়নি।

মূলত, ২০১৩ সাল থেকে ওড়িশায় (Odisha) গুটকা ও তামাকজাত যাবতীয় পণ্য প্রকাশ্যে বিক্রি করার উপর নিষেধাজ্ঞা ছিল। এবার সেগুলিকে পুরোপুরি বন্ধ করে দিল সে রাজ্যের সরকার। অন্যদিকে, সিগারেট বা বিড়ির উপর এই নিষেধাজ্ঞা কার্যকর হবে না। অ্যালকোহলের উপরও কোনওরকম নিষেধাজ্ঞা জারি করা হয়নি।

আরও খবর : জনগণনা নিয়ে নতুন বিজ্ঞপ্তি জারি কেন্দ্রের!

২০১১ সালে তামাকযুক্ত পানমশলা ও গুটখা নিষিদ্ধ করার পরামর্শ দিয়েছিল কেন্দ্রীয় স্বাস্থ্যমন্ত্রক। তবে নিজেদের বিক্রি বজায় রাখতে কোম্পানিগুলি মশলা ও জর্দা আলাদাভাবে বিক্রি করছিল। তা কিনেই খেতেন বহু মানুষ। তাই এ বিষয়ে এবার কড়া পদক্ষেপ করল ওড়িশা সরকার।

মুখ্যমন্ত্রী মোহনচরণ মাঝির নেতৃত্বাধীন সরকারের বিজ্ঞপ্তিতে বলা হয়েছে, কোনওভাবেই কোনও পণ্যে তামাক ব্যবহার করা যাবে না। মশলা ও জর্দা আলাদাভাবে বিক্রিতেও নিষেধাজ্ঞা জারি করা হয়েছে। কিন্তু, সিগারেট, বিড়ি ও অ্যালকোহলের উপর এর প্রভাব পড়বে না। ফলে প্রশ্ন উঠছে, এগুলিকে নিষেধাজ্ঞার বাইরে কেন রাখা হল? এখানে রাজস্বের প্রশ্ন আসছে। কারণ, সম্প্রতি সিগারেটের উপর অতিরিক্ত কর বসিয়েছে কেন্দ্র। ফলে তা থেকে বড় ধরণের রাজস্ব মিলতে পারে। আর সেটিকে হাত ছাড়া করেনি ওড়িশার বিজেপি সরকার।

দেখুন অন্য খবর :